Publication: Magyar Közlöny
Issue: MK-2010-79 (Year: 2010, Number: 79)
Era: contemporary
Section: mesterfokozatot adó szakok, illetve a felsőoktatásról szóló 1993. évi LXXX. törvény szerinti főiskolai vagy egyetemi
Paragraph Index: 2989

a) A mesterképzési szakon végzettek ismerik:  a biológia legfontosabb törvényszerűségeit,  a természettudomány és technológia általános ismereteit,  a biotechnológia történetét, a hagyományos és új biotechnológia elméletét és gyakorlatát, a diszciplína legfontosabb aktuális globális és magyarországi fejlődési irányait,  a biotechnológia egyes részterületeinek, így a gyógyszer-biotechnológiának, az élelmiszerbiotechnológiának, a környezet-biotechnológiának és a fermentációs technológiának, illetve az ezekhez a területekhez kapcsolódó bioanalitikának az elméletét és gyakorlatát,  az új biotechnológia kialakulását és fejlődését lehetővé tevő biokémia, sejtbiológia és genetika diszciplínák legújabb kutatási eredményeit, fejlődési irányait, a genetikailag módosított szervezetek előállításának az elméletét és gyakorlatát, felhasználásának környezeti kockázatát,  a biotechnológiai tevékenységek jogi, etikai, közgazdasági, minőségbiztosítási és biztonsági környezetének a szabályozását,  a tudományos problémafelvetés, a multidiszciplínáris probléma-megközelítés és -megoldás módszereit.  a tudományos igényű kísérlettervezés és -kivitelezés módszereit, valamint a kísérleti eredmények kiértékelésének és diszkussziójának eszközrendszerét,  az interdiszciplináris koncepció-alkotást és módszer-fejlesztést,  a biotechnológia közvélemény általi megítélését. aa) A gyógyszer-biotechnológia szakirányon végzettek ismerik:  a biotechnológia gyógyszeripari alkalmazási területeit, különös tekintettel a biofarmáciák előállításának és analitikájának az elméletére és gyakorlatára,  a biotechnológiai úton előállított gyógyszerek formulázását, klinikai felhasználását és hatásmechanizmusát,  a biotechnológiai úton előállított diagnosztikumok működési mechanizmusát és felhasználását,  az új gyógyszerek felfedezéséhez szükséges funkcionális genomikai, immunológiai és farmakológiai ismereteket. ab )A környezet-biotechnológia szakirányon végzettek ismerik:  a környezeti károk felismerésének, felmérésének az elméletét és gyakorlatát,  a környezeti károk biotechnológiai eljárásokkal történő megelőzésének, elhárításának, csökkentésének elméletét és gyakorlatát,  a biodegradálható hulladékok ártalmatlanításának és hasznosításnak az elméletét és gyakorlatát,  a szennyvizek és szennyezett talajok biológiai tisztításának és kezelésének az elméletét és gyakorlatát,  a korszerű környezeti biotechnológiai eljárások fejlesztéséhez szükséges molekuláris biológiai ismereteket.

Source: https://magyarkozlony.hu/hivatalos-lapok/41d3c06d59cb214a8ccb63556f0325d9011fdf3d/dokumentumok/f87fe7ede863b11a04d7bfe738f2c8fa2b61635e/letoltes